\NormalFont\ShortTitle{Knjiga proroka Zaharije}

{\MT Knjiga proroka Zaharije



\par }\ChapOne{1}{\SH Opominjanje na pokajanje. Pojava anđela Gospodnjeg. Vide se četiri roga i četiri kovača.
\par }
{\PP \VerseOne{1}Osmog meseca druge godine Darijeve, dođe reč Gospodnja proroku Zahariji, sinu Varahije sina Idovog govoreći:

\VS{2}Gospod se vrlo razgnevi na oce vaše.

\VS{3}Zato im reci: Ovako veli Gospod nad vojskama: Vratite se k meni, govori Gospod nad vojskama, i ja ću se vratiti k vama, veli Gospod nad vojskama.

\VS{4}Ne budite kao oci vaši, kojima vikahu pređašnji proroci govoreći: Ovako veli Gospod nad vojskama: Vratite se sa zlih puteva svojih i od zlih dela svojih; ali ne poslušaše niti paziše na me, govori Gospod.

\VS{5}Oci vaši gde su? I ti proroci žive li doveka?

\VS{6}Ali reči moje i uredbe moje koje zapovedah slugama svojim prorocima ne stigoše li oce vaše? Te se oni obratiše i rekoše: Kako Gospod nad vojskama beše namislio učiniti nam prema putevima našim i po delima našim, tako nam učini.


\par }{\BB \par }
{\PP \VS{7}Dvadeset četvrtog dana jedanaestog meseca, a to je mesec Savat, druge godine Darijeve, dođe reč Gospodnja proroku Zahariji sinu Varahije sina Idovog govoreći:

\VS{8}Videh noću, a to čovek jahaše na konju riđem, i stajaše među mirtama koje behu u dolu, a za njim behu konji riđi, šareni i beli.

\VS{9}I rekoh: Šta je ovo, gospodaru moj? A anđeo koji govoraše sa mnom reče mi: Ja ću ti pokazati šta je ovo.

\VS{10}Tada čovek koji stajaše među mirtama progovori i reče: Ovo su koje posla Gospod da obilaze zemlju.

\VS{11}I oni progovoriše anđelu Gospodnjem koji stajaše među mirtama, i rekoše: Mi obiđosmo zemlju, i gle, sva zemlja počiva i mirna je.

\VS{12}Tada anđeo Gospodnji odgovori i reče: Gospode nad vojskama, kad ćeš se već smilovati Jerusalimu i gradovima Judinim, na koje se gneviš već sedamdeset godina?

\VS{13}A Gospod odgovori anđelu koji govoraše sa mnom, dobrim rečima, milim rečima.

\VS{14}I reče mi anđeo koji govoraše sa mnom: Viči i reci: Ovako veli Gospod nad vojskama: Revnujem za Jerusalim i za Sion veoma.

\VS{15}I gnevim se silno na narode bezbrižne, jer se malo razgnevih, a oni pomogoše na zlo.

\VS{16}Zato ovako veli Gospod: Obratih se k Jerusalimu milošću, dom će se moj opet sazidati u njemu, govori Gospod nad vojskama, i uže će se zategnuti preko Jerusalima.

\VS{17}Još viči i reci: Ovako veli Gospod nad vojskama: Opet će gradovi moji obilovati dobrom, i Gospod će opet utešiti Sion i opet će izabrati Jerusalim.


\par }{\BB \par }
{\PP \VS{18}Tada podigoh oči svoje i videh, i gle, četiri roga.

\VS{19}I rekoh anđelu koji govoraše sa mnom: Šta je to? A on mi reče: To su rogovi koji razmetnuše Judu, Izrailja i Jerusalim.

\VS{20}Potom pokaza mi Gospod četiri kovača.

\VS{21}I rekoh: Šta su ti došli da rade? A on odgovori i reče: Ono su rogovi koji razmetnuše Judu da niko ne podiže glave; a ovi dođoše da ih uplaše, da odbiju rogove narodima, koji podigoše rog na zemlju Judinu da je razmetnu.




\par }\Chap{2}{\SH Čovek s užetom meračkim. Radosno doba povratka iz Vavilona. Pozivanje mnogobožaca.
\par }
{\PP \VerseOne{1}Opet podigoh oči svoje i videh, i gle, čovek, i u ruci mu uže meračko.

\VS{2}I rekoh: Kuda ideš? A on mi reče: Da izmerim Jerusalim da vidim kolika mu je širina i kolika mu je dužina.

\VS{3}I gle, anđeo koji govoraše sa mnom izađe, i drugi anđeo izađe mu na susret.

\VS{4}I reče mu: Trči. Govori onom mladiću i reci: Jerusalimljani će se naseliti po selima radi mnoštva ljudi i stoke što će biti u njemu.

\VS{5}I ja ću mu, govori Gospod, biti zid ognjen unaokolo i biću za slavu usred njega.


\par }{\PP \VS{6}Ej, ej, bežite iz zemlje severne, govori Gospod, jer vas razasuh u četiri vetra nebeska, govori Gospod.

\VS{7}Ej Sione, koji sediš kod kćeri vavilonske, izbavi se.

\VS{8}Jer ovako veli Gospod nad vojskama: Za slavom posla me k narodima, koji vas opleniše; jer ko tiče u vas, tiče u zenicu oka Njegovog.

\VS{9}Jer evo, ja ću mahnuti rukom svojom na njih, i biće plen slugama svojim, i poznaćete da me je poslao Gospod nad vojskama.

\VS{10}Pevaj i veseli se, kćeri sionska, jer evo ja idem i nastavaću usred tebe, govori Gospod.

\VS{11}I mnogi će se narodi prilepiti ka Gospodu u taj dan, i biće mi narod, i ja ću nastavati usred tebe, i poznaćeš da me je poslao k tebi Gospod nad vojskama.

\VS{12}I Gospod će naslediti Judu, svoj deo, u zemlji svetoj, i opet će izabrati Jerusalim.


\par }{\PP \VS{13}Neka ćuti svako telo pred Gospodom, jer usta iz svetog stana svog.




\par }\Chap{3}{\SH Isus poglavar sveštenički pred anđelom Gospodnjim. Proricanje o čoveku klici (Mesija).
\par }
{\PP \VerseOne{1}Posle mi pokaza Isusa, poglavara svešteničkog, koji stajaše pred anđelom Gospodnjim, i Sotonu, koji mu stajaše s desne strane da ga pre.

\VS{2}A Gospod reče sotoni: Gospod da te ukori, Sotono, Gospod da te ukori koji izabra Jerusalim. Nije li On glavnja istrgnuta iz ognja?

\VS{3}A Isus beše obučen u haljine prljave, i stajaše pred anđelom.

\VS{4}A on progovori i reče onima koji stajahu pred njim: Skinite s njega te prljave haljine. I reče mu: Vidi, uzeh s tebe bezakonje tvoje, i obukoh ti nove haljine.

\VS{5}I rekoh mu: Neka mu metnu čistu kapu na glavu. I metnuše mu čistu kapu na glavu, i obukoše mu haljine; a anđeo Gospodnji stajaše.


\par }{\PP \VS{6}I anđeo Gospodnji zasvedoči Isusu govoreći:

\VS{7}Ovako veli Gospod nad vojskama: Ako uzideš mojim putevima, i ako uzdržiš šta sam naredio da se drži, tada ćeš ti suditi domu mom i čuvaćeš tremove moje, i daću ti da hodaš među ovima što stoje.

\VS{8}Čuj Isuse, poglavaru sveštenički, ti i drugovi tvoji što sede pred tobom, jer su ti ljudi čudo: evo ja ću dovesti slugu svog, klicu.

\VS{9}Jer gle, kamen koji metnuh pred Isusa na tom je jednom kamenu sedam očiju; gle, ja ću ga otesati, govori Gospod nad vojskama, i uzeću bezakonje te zemlje u jedan dan.

\VS{10}U taj dan, govori Gospod nad vojskama, zvaćete svaki bližnjeg svog pod vinovu lozu i pod smokvu.




\par }\Chap{4}{\SH Zlatan svećnjak i dve masline.
\par }
{\PP \VerseOne{1}Potom vrati se anđeo koji mi govoraše, i probudi me kao čoveka koji se budi oda sna.

\VS{2}I reče mi: Šta vidiš? A ja rekoh: Vidim, eto, svećnjak sav od zlata, i gore na njemu čaša, i sedam žižaka njegovih na njemu, i sedam levaka za sedam žižaka što su gore na njemu,

\VS{3}i dve masline uza nj, jedna s desne strane čaši a jedna s leve.

\VS{4}I progovorih anđelu koji govoraše sa mnom, i rekoh: Šta je to, gospodaru moj?

\VS{5}A anđeo koji govoraše sa mnom odgovori i reče mi: Zar ne znaš šta je to? I rekoh: Ne, gospodaru moj.

\VS{6}A on odgovori i reče mi govoreći: To je reč Gospodnja Zorovavelju: ne silom ni krepošću nego Duhom mojim, veli Gospod nad vojskama.

\VS{7}Šta si ti, goro velika, pred Zorovaveljem? Ravnica; i on će izneti najviši kamen, s usklicima: Milost, milost njemu.


\par }{\PP \VS{8}I dođe mi reč Gospodnja govoreći:

\VS{9}Ruke Zorovaveljeve osnovaše ovaj dom, ruke će njegove i dovršiti, i poznaćeš da me je Gospod nad vojskama poslao k vama.

\VS{10}Jer ko je prezreo dan malih stvari? Jer će se radovati kad vidi kamen merački u ruci Zorovavelju, onih sedam očiju Gospodnjih koji prelaze svu zemlju.

\VS{11}Tada odgovarajući rekoh mu: Šta su one dve masline s desne strane svećnjaku i s leve?

\VS{12}I opet progovorih i rekoh mu: Šta su one dve grančice maslinove, što su među dva levka zlatna, koji toče zlato?

\VS{13}I reče mi govoreći: Zar ne znaš šta je to? A ja rekoh: Ne, gospodaru moj.

\VS{14}Tada reče: To su dve masline koje stoje kod Gospoda sve zemlje.




\par }\Chap{5}{\SH Knjiga što leti; žena u efi.
\par }
{\PP \VerseOne{1}Potom opet podigoh oči svoje i videh; a to knjiga lećaše.

\VS{2}I on mi reče: Šta vidiš? A ja rekoh: Vidim knjigu gde leti, dužina joj dvadeset lakata, a širina deset lakata.

\VS{3}Tada mi reče: To je prokletstvo koje izađe na svu zemlju, jer svaki koji krade istrebiće se po njoj s jedne strane, i koji se god kune krivo istrebiće se po njoj s druge strane.

\VS{4}Ja ću je pustiti, govori Gospod nad vojskama, te će doći na kuću lupežu i na kuću onome koji se kune mojim imenom krivo, i stajaće mu usred kuće i satrće je, i drvlje joj i kamenje.


\par }{\BB \par }
{\PP \VS{5}Potom iziđe anđeo koji govoraše sa mnom, i reče mi: Podigni oči svoje i vidi šta je ovo što izlazi.

\VS{6}A ja rekoh: Šta je? A on reče: To je efa što izlazi. I reče: To im je bezbožnost po svoj zemlji.

\VS{7}I gle, podizaše se talanat olova, i jedna žena seđaše usred efe.

\VS{8}I on reče: To je bezbožnost. I vrže je usred efe, i vrže onaj komad olova odozgo na ždrelo joj.


\par }{\PP \VS{9}I podigoh oči svoje i videh, a to dve žene izlažahu, i vetar im beše bod krilima, a krila im behu kao u rode, i digoše efu među zemlju i nebo.

\VS{10}I rekoh anđelu koji govoraše sa mnom: Kuda one nose efu?

\VS{11}A on mi reče: Da joj načine kuću u zemlji Senaru; i onde će se namestiti i postaviti na svoje podnožje.




\par }\Chap{6}{\SH Četvora kola. Ponovno proricanje o čoveku klici, koji će biti car i sveštenik.
\par }
{\PP \VerseOne{1}Potom opet podigoh oči svoje, i videh, a to četvora kola izlažahu između dve gore, a te gore behu od bronze.

\VS{2}U prvim kolima behu konji riđi, a u drugim kolima konji vrani,

\VS{3}a u trećim kolima konji beli, a u četvrtim kolima konji šareni, jaki.

\VS{4}I progovorivši rekoh anđelu koji govoraše sa mnom: Šta je to, gospodaru moj?

\VS{5}A anđeo odgovori i reče mi: To su četiri vetra nebeska, koji izlaze ispred Gospoda sve zemlje, gde stajaše.

\VS{6}Konji vrani što su u jednim, oni idu u severnu zemlju; a beli idu za njima, a šareni idu u zemlju južnu.

\VS{7}I jaki izašavši hteše da idu i prolaze zemlju; i reče: Idite prolazite zemlju. I stadoše prolaziti zemlju.

\VS{8}Tada me zovnu, i reče mi: Vidi, koji otidoše u zemlju severnu, umiriše duh moj u zemlji severnoj.


\par }{\BB \par }
{\PP \VS{9}Potom mi dođe reč Gospodnja govoreći:

\VS{10}Uzmi od roblja, od Heldaja i od Tovije i od Jedaje, koji dođoše iz vavilonske, pa dođi istog dana i uđi u dom Josije, sina Sofonijinog.

\VS{11}Uzmi srebra i zlata, i načini vence, i metni na glavu Isusu, sinu Josedekovom, poglavaru svešteničkom.

\VS{12}I reci mu govoreći: Ovako veli Gospod nad vojskama: Evo čoveka, kome je ime Klica, koja će klijati s mesta svog i sagradiće crkvu Gospodnju.

\VS{13}Jer će On sagraditi crkvu Gospodnju, i nosiće slavu, i sedeće i vladati na svom prestolu, i biće sveštenik na prestolu svom, i savet mirni biće među obema.

\VS{14}I venci neka budu Elemu i Toviji i Jedaji i Henu, sinu Sofonijinom za spomen u crkvi Gospodnjoj.


\par }{\PP \VS{15}I koji su daleko doći, će i gradiće crkvu Gospodnju, i poznaćete da me je Gospod nad vojskama poslao k vama. I to će biti ako uzaslušate glas Gospoda Boga svog.




\par }\Chap{7}{\SH Bogu se ne svidi spoljašnji post, već dobra dela.
\par }
{\PP \VerseOne{1}Potom četvrte godine cara Darija dođe reč Gospodnja Zahariji četvrtog dana devetog meseca, Hasleva,

\VS{2}kad poslaše u dom Božji Sarasara i Regemeleha i ljude svoje da mole Gospoda,

\VS{3}i da govore sveštenicima, koji behu u domu Gospoda nad vojskama, i prorocima, i kažu: Hoćemo li plakati petog meseca odvajajući se, kako činismo već toliko godina?


\par }{\PP \VS{4}I dođe mi reč Gospodnja Govoreći:

\VS{5}Kaži svemu narodu zemaljskom i sveštenicima, i reci: Kad postiste i tužiste petog i sedmog meseca za sedamdeset godina, eda li meni postiste?

\VS{6}A kad jedete i pijete, ne jedete li i ne pijete li sami?

\VS{7}Nisu li to reči koje je Gospod proglasio preko pređašnjih proroka, kad Jerusalim beše naseljen i miran i gradovi njegovi oko njega, i kad beše naseljen južni kraj i ravnica?


\par }{\PP \VS{8}Dođe reč Gospodnja Zahariji govoreći:

\VS{9}Ovako govori Gospod nad vojskama: Sudite pravo i budite milostivi i žalostivi jedan drugom.

\VS{10}I ne činite krivo udovici ni siroti, inostrancu ni siromahu, i ne mislite zlo jedan drugom u srcu svom.

\VS{11}Ali ne hteše slušati, i uzmakoše ramenom natrag, i zatiskoše uši svoje da ne čuju.

\VS{12}I srcem svojim otvrdnuše kao dijamant da ne čuju zakon i reči koje sla Gospod nad vojskama duhom svojim preko proroka pređašnjih; zato dođe velik gnev od Gospoda nad vojskama.

\VS{13}Zato kao što On vika, a oni ne slušaše, tako i oni vikaše a ja ih ne slušah, govori Gospod nad vojskama.

\VS{14}Nego ih razmetnuh vihorom po svim narodima, kojih ne poznavaše, i zemlja opuste iza njih da niko u nju ne dohođaše niti se iz nje vraćaše, i obratiše milu zemlju u pustoš.




\par }\Chap{8}{\SH Obricanje budućeg spasenja Božijem narodu, koji će mnoge mnogobošce potstaći da traže pravog Boga.
\par }
{\PP \VerseOne{1}Opet dođe reč Gospoda nad vojskama govoreći:

\VS{2}Ovako veli Gospod nad vojskama: Revnujem za Sion velikom revnošću, i velikim gnevom revnujem za nj.

\VS{3}Ovako veli Gospod: Vratih se u Sion i naselih se usred Jerusalima, i Jerusalim će se zvati grad istiniti, i gora Gospoda nad vojskama sveta gora.

\VS{4}Ovako veli Gospod nad vojskama: Opet će sedeti starci i starice po ulicama jerusalimskim, svako sa štakom u ruci od velike starosti.

\VS{5}I ulice će gradske biti pune detića i devojaka, koje će se igrati po ulicama.

\VS{6}Ovako veli Gospod nad vojskama: Ako je čudno u očima ostatku tog naroda u ovo vreme, eda li će biti čudno i u mojim očima? Govori Gospod nad vojskama.

\VS{7}Ovako veli Gospod nad vojskama: Evo, ja ću izbaviti svoj narod iz zemlje istočne i zemlje zapadne.

\VS{8}I dovešću ih, i oni će nastavati usred Jerusalima, i biće mi narod i ja ću im biti Bog, istinom i pravdom.


\par }{\PP \VS{9}Ovako veli Gospod nad vojskama: Neka vam se ukrepe ruke koji slušate u ovo vreme ove reči iz usta proročkih od dana kad se osnova dom Gospoda nad vojskama da se sazida crkva.

\VS{10}Jer pre tih dana ne beše plate ni za čoveka ni za živinče, niti beše mira od neprijatelja ni onome koji odlažaše ni onome koji dolažaše i pustih sve ljude jednog na drugog.

\VS{11}A sada neću biti kao pre ostatku tog naroda, govori Gospod nad vojskama.

\VS{12}Nego će usev biti miran, vinova će loza nositi plod svoj, i zemlja će rađati rod svoj, i nebo će davati rosu svoju; i sve ću to dati u nasledstvo ostatku tog naroda.

\VS{13}I kao što bejaste uklin među narodima, dome Judin i dome Izrailjev, tako ću vas izbaviti te ćete biti blagoslov, ne bojte se, neka vam se okrepe ruke.


\par }{\PP \VS{14}Jer ovako veli Gospod nad vojskama: Kao što vam namislih zlo učiniti, kad me razgneviše oci vaši, Veli Gospod nad vojskama, i ne raskajah se,

\VS{15}tako opet u ove dane namislih da dobro činim Jerusalimu i domu Judinom; ne bojte se.

\VS{16}Ovo je šta treba da činite: govorite istinu jedan drugom, sudite pravo i mirno na vratima svojim;

\VS{17}i ne mislite jedan drugom zlo u srcu svom, i ne ljubite krive zakletve, jer na sve to mrzim, govori Gospod.


\par }{\PP \VS{18}Potom, dođe mi reč Gospoda nad vojskama govoreći;

\VS{19}ovako veli Gospod nad vojskama: Post četvrtog meseca, i post petog i post sedmog i post desetog obratiće se domu Judinom u radost i veselje i u praznike vesele; ali ljubite istinu i mir.


\par }{\PP \VS{20}Ovako veli Gospod nad vojskama: Još će dolaziti narodi i stanovnici mnogih gradova;

\VS{21}dolaziće stanovnici jednog u drugi govoreći. Hajdemo da se molimo Gospodu i da tražimo Gospoda nad vojskama; idem i ja.

\VS{22}Tako će doći mnogi narodi i silni narodi da traže Gospoda nad vojskama u Jerusalimu i da se mole Gospodu.

\VS{23}Ovako veli Gospod nad vojskama: U to će vreme deset ljudi od svih jezika narodnih uhvatiti jednog Judejca za skut govoreći: Idemo s vama, jer čujemo da je Bog s vama.




\par }\Chap{9}{\SH Skrušenost mnogobožaca. Obricanje mirnog i moćnog cara, Mesije.
\par }
{\Q \VerseOne{1}Breme reči Gospodnje zemlji Adrahu i Damasku,

\par }{\QB gde će počinuti,

\par }{\Q jer je Gospodnje oko na ljudima

\par }{\QB i na svim plemenima Izrailjevim.


\par }{\Q \VS{2}I Emat će zahvatiti, i Tir i Sidon,

\par }{\QB ako i jesu veoma mudri,


\par }{\Q \VS{3}I Tir sagradi sebi grad,

\par }{\QB i sabra srebra kao praha,

\par }{\QB i zlata kao kala po putu.


\par }{\Q \VS{4}Gle, Gospod će ga oterati

\par }{\QB i vrći će u more silu njegovu,

\par }{\QB i on će ognjem izgoreti.


\par }{\BB \par }
{\Q \VS{5}Askalon će videti i uplašiće se,

\par }{\QB i Gaza će se vrlo uzmučiti,

\par }{\QB i Akaron, što ga osramoti nadanje njegovo,

\par }{\Q i poginuće car u Gazi;

\par }{\QB i Askalon se neće naseliti.


\par }{\Q \VS{6}I u Azotu će sedeti tuđin,

\par }{\QB i ponos ću filistejski zatrti.


\par }{\Q \VS{7}I ukloniću krv njihovu od usta njihovih,

\par }{\QB i gadove njihove iz zuba njihovih,

\par }{\Q i ko ostane biće i on Boga našeg

\par }{\QB i biće kao poglavar u Judi,

\par }{\QB a Akaron kao Jevusejac.


\par }{\Q \VS{8}I postaviću logor kod doma svog suprot vojsci,

\par }{\QB suprot onima koji odlaze i dolaze,

\par }{\Q i nastojnik neće više prolaziti kroz njih,

\par }{\QB jer sada pogledah svojim očima.


\par }{\BB \par }
{\Q \VS{9}Raduj se mnogo, kćeri sionska,

\par }{\QB podvikuj, kćeri jerusalimska;

\par }{\Q evo, Car tvoj ide k tebi,

\par }{\QB pravedan je i spasava,

\par }{\Q krotak i jaše na magarcu,

\par }{\QB i na magaretu, mladetu magaričinom.


\par }{\Q \VS{10}Jer ću istrebiti iz Jefrema kola

\par }{\QB i iz Jerusalima konje;

\par }{\Q i istrebiće se luk ubojiti;

\par }{\QB i On će kazivati mir narodima,

\par }{\Q i vlast će mu biti od mora do mora

\par }{\QB i od reke do krajeva zemaljskih.


\par }{\Q \VS{11}A ti, za krv zaveta tvog

\par }{\QB pustih sužnje tvoje iz jame,

\par }{\QB gde nema vode.


\par }{\Q \VS{12}Vratite se ka gradu,

\par }{\QB sužnji, koji se nadate,

\par }{\Q još ti i danas javljam

\par }{\QB da ću ti platiti dvojinom.


\par }{\Q \VS{13}Jer zapeh sebi Judu kao luk,

\par }{\QB i napunih Jefrema,

\par }{\Q i podigoh sinove tvoje, Sione,

\par }{\QB na sinove tvoje, Javane,

\par }{\QB i učinih te da si kao mač junački.


\par }{\BB \par }
{\Q \VS{14}I Gospod će se pokazati nad njima,

\par }{\QB i strela će Njegova izaći kao munja,

\par }{\Q i Gospod će Gospod zatrubiti u trubu

\par }{\QB i poći će s vihorima južnim.


\par }{\Q \VS{15}Gospod nad vojskama zaklanjaće ih,

\par }{\QB i oni će jesti pogazivši iz praće,

\par }{\QB i piće podvikujući kao od vina,

\par }{\Q i biće puni kao čaša,

\par }{\QB kao uglovi od oltara.


\par }{\BB \par }
{\Q \VS{16}I Gospod Bog njihov izbaviće ih u taj dan

\par }{\QB kao stado svog naroda,

\par }{\QB jer će se kamenje u vencu podignuti u zemlji njegovoj.


\par }{\Q \VS{17}Jer koliko će biti dobro njegovo

\par }{\QB i kolika lepota njegova!

\par }{\Q Od žita će rasti momci,

\par }{\QB a od slatkog vina devojke.




\par }\Chap{10}{\SH Narod se spasava nasilnika, sabira se i opet zadobija blagoslov.
\par }
{\Q \VerseOne{1}Ištite od Gospoda dažda

\par }{\QB u vreme poznog dažda,

\par }{\Q Gospod će pustiti munje,

\par }{\QB i daće vam izobila dažda

\par }{\QB i svakome trave u polju.


\par }{\Q \VS{2}Jer likovi govore ništavilo

\par }{\QB i vrači vide laž

\par }{\Q i govore zaludne sne,

\par }{\QB teše taštinom;

\par }{\Q zato otidoše kao stado,

\par }{\QB i ojadiše se,

\par }{\QB jer ne beše pastira.


\par }{\BB \par }
{\Q \VS{3}Gnev se moj raspali na pastire,

\par }{\QB i pokarah jarce;

\par }{\Q jer Gospod nad vojskama obiđe stado svoje,

\par }{\QB dom Judin,

\par }{\QB i učini da su mu kao konj okićen za boj.


\par }{\Q \VS{4}Od Njega je ugao,

\par }{\QB od Njega kolje,

\par }{\Q od Njega luk ubojiti,

\par }{\QB od Njega izlazi i svaki nastojnik.


\par }{\Q \VS{5}I oni će biti kao junaci,

\par }{\QB gaziće u boju kao blato po ulicama,

\par }{\QB i biće se,

\par }{\Q jer je Gospod s njima,

\par }{\QB i koji jašu na konjima osramotiće se.


\par }{\BB \par }
{\Q \VS{6}I ukrepiću dom Judin,

\par }{\QB i dom ću Josifov spasti,

\par }{\Q i dovešću ih natrag,

\par }{\QB jer mi ih je žao,

\par }{\Q i biće kao da ih nisam odbacio,

\par }{\QB jer sam ja Gospod Bog njihov

\par }{\QB i uslišiću ih.


\par }{\Q \VS{7}I oni od Jefrema biće kao junak,

\par }{\QB i srce će im biti celo kao od vina,

\par }{\Q i sinovi njihovi videće i veseliće se,

\par }{\QB i srce će im se radovati o Gospodu.


\par }{\BB \par }
{\Q \VS{8}Zazviždaću im i sabraću ih,

\par }{\QB jer ću ih izbaviti,

\par }{\Q i oni će se umnožiti

\par }{\QB kao što su se bili umnožili.


\par }{\Q \VS{9}I rasejaću ih među narode

\par }{\QB da se u dalekim mestima opominju mene,

\par }{\Q i živeći sa sinovima svojim

\par }{\QB da se vrate.


\par }{\Q \VS{10}I dovešću ih natrag iz zemlje misirske,

\par }{\QB i sabraću ih iz asirske,

\par }{\Q i dovešću ih u zemlju galadsku i na Livan;

\par }{\QB i neće im biti dosta mesta.


\par }{\Q \VS{11}I od teskobe će preći preko mora,

\par }{\QB i razbiće vale u moru,

\par }{\Q i sve će dubine reci presahnuti,

\par }{\QB i oboriće se ponos asirski

\par }{\QB i palica će se misirska uzeti.


\par }{\Q \VS{12}I ukrepiću ih Gospodom,

\par }{\QB i oni će hodati u ime Njegovo,

\par }{\QB govori Gospod.




\par }\Chap{11}{\SH Jadikovanje zbog nevernih pastira narodnih. Štapovi, blagost i sveza. Trideset srebrnika za jednog dobrog pastira.
\par }
{\Q \VerseOne{1}Otvori, Livane, vrata svoja,

\par }{\QB i oganj neka proždre kedre tvoje.


\par }{\Q \VS{2}Ridaj, jelo, jer pade kedar,

\par }{\QB jer krasnici propadoše;

\par }{\Q ridajte, hrastovi vasanski,

\par }{\QB jer se poseče šuma ograđena.


\par }{\Q \VS{3}Stoji jauk pastira,

\par }{\QB jer se zatre slava njihova;

\par }{\Q stoji rika lavova,

\par }{\QB jer se opustoši ponos jordanski.


\par }{\BB \par }
{\PP \VS{4}Ovako veli Gospod Bog moj: Pasi ovce klanice,

\VS{5}koje ubijaju oni koji ih drže, niti ih ko krivi, i koji ih prodaju govore: Blagosloven da je Gospod, obogatih se; i koji ih pasu, nijedan ih ne žali.

\VS{6}Zato neću više žaliti stanovnika zemaljskih, govori Gospod, nego ću, evo predati jednog drugom u ruke i u ruke caru njihovom, i oni će potrti zemlju, a ja je neću izbaviti iz ruku njihovih.


\par }{\PP \VS{7}I pasoh ovce klanice, nevoljne od stada, i uzevši dva štapa nazvah jedan blagost, a drugi nazvah sveza, i pasoh stado.

\VS{8}I pogubih tri pastira za mesec dana, jer se duša moja ljućaše na njih, i duša njihova mržaše na me.

\VS{9}I rekoh: Neću vas više pasti; koja pogine neka pogine, i koja propadne neka propadne, i koje ostanu neka jedu meso jedna drugoj.

\VS{10}I uzeh svoj štap, blagost, i slomih ga da ukinem zavet svoj koji učinih sa svim narodima.

\VS{11}I ukide se onog dana, i nevoljni od stada, koji gledahu na me, poznaše doista da beše reč Gospodnja.

\VS{12}I rekoh im: Ako vam je drago, dajte mi moju platu; ako li nije nemojte; i izmeriše mi platu, trideset srebrnika.

\VS{13}I reče mi Gospod: Baci lončaru tu časnu cenu kojom me proceniše. I uzevši trideset srebrnika bacih ih u dom Gospodnji lončaru.

\VS{14}Potom slomih drugi štap svoj, svezu, da ukinem bratstvo između Jude i Izrailja.


\par }{\PP \VS{15}I Gospod mi reče: Uzmi jošte opravu bezumnog pastira.

\VS{16}Jer evo ja ću podignuti pastira u zemlji, koji neće obilaziti one koji ginu, neće tražiti nejake, niti će lečiti ranjene, niti će nositi sustale, nego će jesti meso od pretilih, i papke će im kidati.


\par }{\BB \par }
{\Q \VS{17}Teško pastiru nikakvom,

\par }{\QB koji ostavlja stado!

\par }{\Q Mač mu je nad mišicom

\par }{\QB i nad desnim okom;

\par }{\Q mišica će mu usahnuti

\par }{\QB i desno će mu oko potamneti.




\par }\Chap{12}{\SH Moćna Božija zaštita Jerusalima. Obricanje duha milosti. Tužnjava narodna za onim koga su proboli.
\par }
{\PP \VerseOne{1}Breme reči Gospodnje za Izrailja. Govori Gospod, koji je razapeo nebesa i osnovao zemlju, i stvorio čoveku duh koji je u njemu:

\VS{2}Evo, ja ću učiniti Jerusalim čašom za opijanje svim narodima unaokolo, koji će opsesti Jerusalim ratujući na Judu.

\VS{3}I u taj ću dan učiniti Jerusalim teškim kamenom svim narodima; koji ga god budu hteli dignuti, satrće se, ako bi se i svi narodi zemaljski sabrali na nj.

\VS{4}U taj ću dan, govori Gospod, učiniti da svi konji budu plašljivi i svi konjanici bezumni; i otvoriću oči svoje na dom Judin, i oslepiću sve konje narodima.

\VS{5}Te će govoriti glavari Judini u srcu svom: jaki su mi stanovnici jerusalimski Gospodom nad vojskama, Bogom svojim.


\par }{\PP \VS{6}U onaj ću dan učiniti da glavari Judini budu kao ognjište u drvima i kao luč zapaljen u snopovima, te će proždreti i nadesno i nalevo sve narode unaokolo, a Jerusalim će još ostati na svom mestu, u Jerusalimu.


\par }{\PP \VS{7}I Gospod će sačuvati šatore Judine najpre, da se ne diže nad Judom slava doma Davidovog i slava stanovnika jerusalimskih.

\VS{8}U onaj će dan Gospod zaklanjati stanovnike jerusalimske, i najslabiji među njima biće u taj dan kao David, i dom će Davidov biti kao Bog, kao anđeo Gospodnji pred njima.

\VS{9}I u taj dan tražiću da istrebim sve narode koji dođu na Jerusalim.


\par }{\BB \par }
{\PP \VS{10}I izliću na dom Davidov i na stanovnike jerusalimske duh milosti i molitava, i pogledaće na mene kog probodoše; i plakaće za njim kao za jedincem, i tužiće za njim kao za prvencem.

\VS{11}U ono će vreme biti tužnjava velika u Jerusalimu kao tužnjava u Adadrimonu, u polju migdonskom.

\VS{12}I tužiće zemlja, svaka porodica napose; porodica doma Davidovog napose, i žene njihove napose; porodica doma Natanovog napose, i žene njihove napose;

\VS{13}porodica doma Levijevog napose, i žene njihove napose; porodica Semejeva napose, i žene njihove napose;

\VS{14}sve ostale porodice, svaka napose, i žene njihove napose.




\par }\Chap{13}{\SH Blagodat novog zaveta. Smrt velikog pastira. Rasturanje i prikupljanje njegovog stada.
\par }
{\PP \VerseOne{1}U taj će dan biti otvoren izvor domu Davidovom i stanovnicima jerusalimskim za greh i za nečistotu.


\par }{\BB \par }
{\PP \VS{2}I u taj ću dan, govori Gospod nad vojskama, istrebiti iz zemlje imena idolima da se više ne spominju, i proroke i nečisti duh ukloniću iz zemlje.

\VS{3}I ako ko još usprorokuje, reći će mu otac njegov i mati njegova, koji ga rodiše: Nećeš biti živ, jer si govorio laž u ime Gospodnje. I otac će ga njegov i mati njegova, koji ga rodiše, probosti, što prorokova.


\par }{\PP \VS{4}I u taj će se dan stideti proroci, svaki svoje utvare, kad bi prorokovao, i neće se ogrtati plaštem od kostreti da bi lagali.

\VS{5}Nego će svaki reći: Nisam prorok, ratar sam, jer me čovek najmi od mladosti moje.

\VS{6}I ako mu ko reče: Kakve su ti to rane na rukama? On će odgovoriti: Dopadoh ih u kući prijatelja svojih.


\par }{\BB \par }
{\Q \VS{7}Maču, ustani na pastira mog,

\par }{\QB i na čoveka druga mog,

\par }{\QB govori Gospod nad vojskama,

\par }{\BB \par }
{\Q udari pastira,

\par }{\QB i ovce će se razbeći,

\par }{\QB ali ću okrenuti ruku svoju k malima.


\par }{\Q \VS{8}I u svoj zemlji, govori Gospod,

\par }{\QB dva će se dela istrebiti u njoj i poginuti,

\par }{\QB a treći će ostati u njoj;


\par }{\Q \VS{9}I tu ću trećinu metnuti u oganj,

\par }{\QB i pretopiću ih kako se pretapa srebro,

\par }{\QB i okušaću ih kako se kuša zlato,

\par }{\Q oni će prizvati ime moje,

\par }{\QB i ja ću im se odazvati

\par }{\Q i reći ću: To je moj narod;

\par }{\QB a oni će reći: Gospod je Bog naš.




\par }\Chap{14}{\SH Jerusalim u nevolji. Božansko spasenje. Kažnjavanje neprijatelja. Slava i prostranstvo carstva Božijeg. Sve će biti svetinja Gospodu.
\par }
{\PP \VerseOne{1}Evo ide dan Gospodnji, i plen će se tvoj razdeliti usred tebe.

\VS{2}Jer ću skupiti sve narode na Jerusalim u boj, i grad će se uzeti, i kuće opleniti i žene osramotiti i polovina će grada otići u ropstvo, a ostali narod neće se istrebiti iz grada.

\VS{3}Jer će Gospod izaći, i vojevaće na narode kao što vojuje na dan kad je boj.

\VS{4}I noge će Njegove stati u taj dan na gori maslinskoj koja je prema Jerusalimu s istoka, i gora će se maslinska raspasti po sredi na istok i na zapad da će biti prodol vrlo velika, i polovina će gore ustupiti na sever a polovina na jug.

\VS{5}I bežaćete u prodol gorsku, jer će prodol gorska dopirati do Asala, i bežaćete kao što bežaste od trusa u vreme Ozije, cara Judinog; i doći će Gospod Bog moj, i svi će sveti biti s tobom.


\par }{\PP \VS{6}I u taj dan neće biti videlo svetlo i mračno;

\VS{7}nego će biti jedan dan, koji je poznat Gospodu, neće biti dan i noć, jer će i uveče biti svetlost.


\par }{\PP \VS{8}I u taj će dan proteći iz Jerusalima voda živa, pola k istočnom moru a pola k zapadnom moru, i biće i leti i zimi.


\par }{\PP \VS{9}I Gospod će biti car nad svom zemljom, u onaj dan biće Gospod jedan i ime Njegovo jedno.


\par }{\PP \VS{10}I sva će se zemlja pretvoriti u ravnicu od Gavaje do Rimona s juga Jerusalimu, koji će se podignuti i naseliti na svom mestu od vrata Venijaminovih do mesta gde su prva vrata, do vrata na uglu, i od kule Ananeilove do teska carevog.

\VS{11}I oni će nastavati u njemu, i neće više biti prokletstva, i Jerusalim će stajati bez straha.


\par }{\PP \VS{12}A ovo će biti zlo kojim će Gospod udariti sve narode koji bi vojevali na Jerusalim: telo će svakom posahnuti dok još stoji na nogu, i oči će svakom posahnuti u rupama svojim, i jezik će svakom posahnuti u ustima.


\par }{\PP \VS{13}I u to će vreme biti velika smetnja među njima od Gospoda, i hvataće jedan drugog za ruku, i ruka će se jednog podignuti na ruku drugog.

\VS{14}A i Juda će vojevati na Jerusalim, i blago svih naroda unaokolo sabraće se, zlato i srebro i odelo vrlo mnogo.

\VS{15}I zlo kao to zlo snaći će konje, mazge, kamile i magarce i svu stoku koja bude u tom logoru.


\par }{\PP \VS{16}I ko god ostane od svih naroda koji dođu na Jerusalim, svak će dolaziti od godine do godine da se pokloni caru Gospodu nad vojskama i da praznuje praznik senica.

\VS{17}I ako koje od plemena zemaljskih ne bi došlo u Jerusalim da se pokloni caru Gospodu nad vojskama, na njih neće biti dažda;

\VS{18}i ako se pleme misirsko ne bi podiglo i došlo, na koje ne daždi, biće isto zlo kojim će Gospod udariti narode koji ne bi dolazili da praznuju praznik senica.

\VS{19}Takav će biti greh Misircima i greh svim narodima koji ne bi dolazili da praznuju praznik senica.


\par }{\PP \VS{20}U taj će dan biti na zvoncima konjskim: Svetinja Gospodu; i lonci će u domu Gospodnjem biti kao zdele pred oltarom;

\VS{21}i svi će lonci u Jerusalimu i u Judi biti svetinja Gospodu nad vojskama, i svi koji hoće da prinesu žrtvu dolazeći uzimaće ih i kuvati u njima; i u taj dan neće više biti Hananejca u domu Gospoda nad vojskama.


\par }